CELEX: 32009D0537
Language: sk
Date: 2009-07-08 00:00:00
Title: 2009/537/ES: Rozhodnutie Komisie z  8. júla 2009 , ktorým sa mení a dopĺňa dodatok k prílohe VI k Aktu o pristúpení Bulharska a Rumunska, pokiaľ ide o určité prevádzkarne na spracovanie mlieka v Bulharsku [oznámené pod číslom K(2009) 5314] (Text s významom pre EHP)

11.7.2009   
            
            
               SK
            
            
               Úradný vestník Európskej únie
            
            
               L 180/18
            
         
      ROZHODNUTIE KOMISIE
   
   z 8. júla 2009,
   ktorým sa mení a dopĺňa dodatok k prílohe VI k Aktu o pristúpení Bulharska a Rumunska, pokiaľ ide o určité prevádzkarne na spracovanie mlieka v Bulharsku
   [oznámené pod číslom K(2009) 5314]
   (Text s významom pre EHP)
   (2009/537/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na Akt o pristúpení Bulharska a Rumunska, a najmä na jeho prílohu VI kapitolu 4 oddiel B písm. f) prvý pododsek,
   keďže:
   
               (1)
            
            
               Aktom o pristúpení Bulharska a Rumunska sa Bulharsku udelili prechodné obdobia na dosiahnutie súladu určitých prevádzkarní na spracovanie mlieka s požiadavkami nariadenia Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (1).
            
         
               (2)
            
            
               Bulharsko poskytlo záruky toho, že tri prevádzkarne na spracovanie mlieka ukončili modernizačný proces a v súčasnosti sú v plnej miere v súlade s právnymi predpismi Spoločenstva. Jednej z uvedených prevádzkarní sa povoľuje prijímať a spracúvať bez oddelenia surové mlieko, ktoré spĺňa požiadavky, a mlieko, ktoré ich nespĺňa. Táto prevádzkareň by sa preto mala zaradiť do zoznamu v kapitole I dodatku k prílohe VI. Jedna prevádzkareň na spracovanie mlieka v súčasnosti uvedená v kapitole I bude spracúvať len surové mlieko, ktoré spĺňa požiadavky, a preto sa bude považovať za prevádzkareň na spracovanie mlieka schválenú na úrovni EÚ. Uvedená prevádzkareň by sa preto mala vypustiť zo zoznamu v kapitole I dodatku k prílohe VI.
            
         
               (3)
            
            
               Dodatok k prílohe VI k Aktu o pristúpení Bulharska a Rumunska by sa preto mal zodpovedajúcim spôsobom zmeniť a doplniť.
            
         
               (4)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Dodatok k prílohe VI k Aktu o pristúpení Bulharska a Rumunska sa mení a dopĺňa v súlade s prílohou k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 8. júla 2009
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. EÚ L 139, 30.4.2004, s. 55.
   
      PRÍLOHA
      Kapitola I dodatku k prílohe VI k Aktu o pristúpení Bulharska a Rumunska sa mení a dopĺňa takto:
      
                  1.
               
               
                  dopĺňa sa táto položka:
                  
                              Číslo
                           
                           
                              Veterinárne číslo
                           
                           
                              Názov prevádzkarne
                           
                           
                              Mesto/ulica alebo obec/región
                           
                        
                              „47
                           
                           
                              2812010
                           
                           
                              ET ‚Mladost-2-Yanko Yanev‘
                           
                           
                              gr.Yambol, ul. ‚Yambolen‘ 13“
                           
                        
            
                  2.
               
               
                  vypúšťa sa táto položka:
                  
                              Číslo
                           
                           
                              Veterinárne číslo
                           
                           
                              Názov prevádzkarne
                           
                           
                              Mesto/ulica alebo obec/región
                           
                        
                              „22
                           
                           
                              BG 2012043
                           
                           
                              ‚Agroprodukt‘ OOD
                           
                           
                              
                                          gr. Sliven
                                       
                                    
                                          kv. Industrialen“